laion/Wikipedia-Exotic huggingface dataset:
קומפארס הרמן

קרל קומפארס הרמן (בשמו המלא בגרמנית: Carl Compars Herrmann; הנובר, 23 ינואר 1816 – 8. יוני 1887 קרלובי וארי) היה קוסם יהודי-גרמני (איש אשליות), אספן אמנות וסוחר אמנות ממשפחת הקוסמים הבינלאומית הרמן. הוא היה אחיו הגדול (ב-27 שנים) של אלכסנדר הרמן (Alexander Herrmann) (1896–1844) שנולד בפריז, צרפת, והיה הצעיר מבין שישה עשר הילדים של שמואל הרמן, יהודי-גרמני, ושל אנה שרה (מאייר) הרמן ילידת ברטאן. מ-1848 ואילך סייר הרמן לבמרכז אירופה, באנגליה, בצרפת ובארצות הברית, פרש מוקדם בווינה והתמסר לאיסוף ולמסחר של יצירות אמנות ישנות. בשנת 1852 התחתן עם זמרת האופרה היהודייה-הונגרייה רוזה צ'ילאג. זמרת האופרה והשחקנית לעתיד בלאנש (חוה) קורלי נולדה מהנישואים אלה שהסתיימו בגירושים. לאחר מותו, נקבר הרמן, שהיה ידוע גם כנדבן, בחלק היהודי הישן של בית הקברות המרכזי בווינה. בין הקוסמים של משפחת הרמן לבין הקוסם הגדול היהודי-הונגרי-אמריקאי, אמן הבריחה הארי הודיני הייתה מערכת יחסים חמה. אשתו הראשונה של קומפארס, רוזה הרמן-צ'ילאג, הייתה בת דודה ראשונה של אשתו הראשונה של אבי הודיני (במקור וייס). קומפארס הרמן ואביו של הודיני (שגם הוא היה קוסם) היו חברים, גם אם לא פרסמו זאת בציבור מסיבות עסקיות. ברובע 21 של ווינה בפלורידסדורף נקראה רחוב על שמו ב-2008. להרמן יש כעת מקום בהיכל התהילה של אגודת הקוסמים האמריקאים. יוהאן שטראוס (הבן) הקדיש לו את פולקה הרמן שלו, אופ' 91 (מוקדש לחברו הרמן, 1852 בגרמנית הוא כתב Seinem Freunde Herrmann gewidmet). Walter B. Gibson, The Master Magicians, 1966. מדיה וקבצים בנושא קומפארס הרמן בוויקישיתוף קומפארס הרמן. בתוך: Magicpedia. Houdini & The Herrmann Connection. Abgerufen am 1. April 2013.
מארק אברהמס

מארק אברהמס (נולד ב-1956) הוא העורך והמייסד של Annals of Improbable Research, והמייסד ומנהל הטקסים של פרס איג נובל. הוא היה עורך כתב העת תוצאות בלתי ניתנות לשחזור. אברהמס נשוי לפסיכולוגית רובין אברהמס, בעלת טור בשם "מיס התנהגות" ב"בוסטון גלוב". הוא בעל תואר במתמטיקה שימושית במכללת הרווארד. ספרים שנכתבו או נערכו על ידי אברהמס: זה לא סביר (מסת"ב 978-1-85168-931-6 ) פרסי איג נובל (מסת"ב 978-0-525-94753-0 ) מדוע תרנגולות מעדיפות בני אדם יפים (מסת"ב 978-0-7528-6846-2 ) סקס כערימה של הריסות לא תקינות (מסת"ב 978-1-56305-312-2 ) המיטב של "דברי הימים של מחקר בלתי סביר" (מסת"ב 978-0-71673-094-1 ) האיש שניסה לשכפל את עצמו (מסת"ב 978-0-45228-772-3 ) מדיה וקבצים בנושא מארק אברהמס בוויקישיתוף מארק אברהמס, ברשת החברתית אקס (טוויטר) מארק אברהמס, ברשת החברתית LinkedIn מארק אברהמס, ברשת החברתית Goodreads About Marc Abrahams at Improbable Research "Improbable Research". אורכב מ-המקור ב-2009-10-06.
יעקב בן דוד בן יום טוב

יעקב בן דוד בונז'ורן הידוע גם בשם יעקוב בר דוד בר יום טוב פועל, היה אסטרונום יהודי שעבד על פי הזמנתו של מלך אראגון פדרו הרביעי. יעקב בן דוד בונז'ורן נולד בסביבות שנת 1330 לאסתר בת אָסְטְרוּק קָראָווידָה ולדוד בן יום טוב דֶל בָּארִי. משפחת קָראָווידָה הייתה משפחה יהודית עמידה ומכובדת שהתיישבה בז'ירונה כבר במאה ה-12. אָסְטְרוּק קָראָווידָה התפרסם בכך שתרם בצוואתו כספים להקמת הקדש בז'ירונה. סבו מצד אביו היה בונז'ורן דל בארי, סוחר יהודי עשיר במחוז רוסיון שבממלכת מיורקה. אביו, דוד בן יום טוב דֶל בָּארִי היה אסטרולוג ואסטרונום. הוא התגורר ועבד בפרפיניאן, לשעבר עיר הבירה של ממלכת מיורקה, שסופחה באופן סופי לכתר אראגון בשנת 1349. יעקב בן דוד בונז'ורן חיבר בשנת 1361 בפרפיניאן את הטבלאות אסטרונומיות הידועות בשם "לוחות הפועל". כתב היד של הטבלאות בשפה העברית, השמור בספרייה הלאומית של צרפת, הושאל לצורך תצוגה למוזיאון להיסטוריה יהודית בז'ירונה. הטבלאות תורגמו ללטינית, קטלאנית ויוונית והיו מושא לפרשנויות רבות בעברית, ביניהן פרשנותו של הרב יוסף ב"ר שאול קמחי שנמצאת בספריית הווטיקן. אסטרונומים רבים, ביניהם הרב אברהם בן שמואל זכות, עשו שימוש בטבלאות אלה עד המאה ה-15. בטבלאותיו התמודד יעקב בן דוד בונז'ורן עם סוגיית החישוב המדויק של המועדים בהם הירח, השמש וכדור הארץ נמצאים על אותו קו ישר (סיזיגיות), דבר המאפשר לחזות ליקוי חמה, ליקוי ירח, ירח מלא ומולד הלבנה. מופעי הירח עומדים בבסיס קביעת לוח השנה העברי והמוסלמי שהם לוחות שנה ירחיים. לדבריו של יעקב בן דוד בונז'ורנו, הוא ביסס את חישוביו על העבודות והעקרונות שפותחו על ידי תלמי, הרמב"ם, רבי אַבְרָהָם בַּר חִיָּיא, רבי לוי בן גרשום (רלב"ג) ועל הטבלאות האסטרונומיות שחוברו בחסותו של מלך קסטיליה אלפונסו העשירי. יעקב בן דוד בונז'ורן נמנה עם האסטרונומים היהודים שביססו את המסורת האסטרונומית בדרום צרפת ובצפון קטלוניה בימי הביניים. מסורת זאת מוצגת באסופת טקסטים בנושא אסטרונומיה שנערכה על ידי יעקב בן דוד בונז'ורן בשנת 1361. האסופה כוללת חיבור בנושא לוח השנה שנערך על ידיו עבור המלך פדרו הרביעי, ארבע מסות אסטרולוגיות שחוברו על ידי אברהם אבן עזרא הכוללות דיון באסטרונומיה ההודית, הפרסית והבבלית, ותרגום לעברית של עבודתו של תלמי "אלמגסט" עם מפת קבוצות הכוכבים. Jewish Astronomy of Girona, MY SCIENCE WALKS (באנגלית) Girona. Famílies del Call | CALAIX, calaix.gencat.cat לוחות הפועל | כתב יד NNL_ALEPH990001760680205171 | הספרייה הלאומית, באתר www.nli.org.il BONET, JACOB BEN DAVID BEN YOM-ṬOB (BONJORN) - JewishEncyclopedia.com, www.jewishencyclopedia.com José Chabás, The Astronomical Tables of Jacob ben David Bonjorn, Archive for History of Exact Sciences 42, 1991, עמ' 279–314
Shiyan

Shiyan (בתרגום לעברית: ניסוי) הוא שם שקיבלו לוויינים מתוצרת סין ששוגרו למטרות שונות. הלוויין הראשון שוגר בשנת 2004 ושיגורים נמשכים עד היום. כל הלוויינים נבנו בסין. מדובר בלווייני ניסוי טכנולוגי בתחומים שונים. השלטונות וכלי תקשורת רשמים של סין אינם מרחיבים על מטרות השיגורים. הם מציינים שלוויינים מיועדים לניטור גידולים חקלאים וניטור סביבת כדור הארץ. הלוויינים משוגרים למסלולים שונים ככל הנראה בהתאם למטרות השיגור הספציפי. בניגוד ללוויינים מתוכנית Shijian שמיועדת לבדיקת שיפורים בטכנולוגיות קיימות, לווייני תוכנית Shiyan מיועדים לניסוי טכנולוגיות חדשות. לוויין Shiyan 7 ששוגר בשנת 2021 צויד בזרוע רובוטי ומדחף לשינוי מסלול. הוא ביצע תמרונים תוך התקרבות ללווייני Shijian 15 ו-Shijian 7. במהלך ההתקרבות הוא שחרר תת-לוויין. תיאור שיגורים ומסלול לוויינים מידע על שיגורים ולוויינים נתוני לוויינים תיאור לוויינים והשוואה עם סדרה Shijian Shiyan-7 (SY-7), weebau.com Mike Wall published, China launches mysterious Shiyan-20C satellite to orbit (video), Space.com, ‏2022-10-31 (באנגלית)
טורה אל-ע'רביה

טוּרָה אל-עַ'רְבִּיֶה (בערבית: طورة الغربية ובעברית: טורה המערבית; נקרא גם ח'ירבת טורה אל-ע'רביה, בערבית: خربة طورة الغربية) הוא כפר פלסטיני בנפת ג'נין בצפון מערב השומרון, בסמוך לגדר ההפרדה. הכפר בגובה של כ־385 מטר מעל פני הים. לפי נתוני הלשכה הפלסטינית המרכזית לסטטיסטיקה, בשנת 2017 התגוררו בכפר כ-1,053. מדרום-מזרח לכפר נמצא יישוב קטן הנושא את השם: טורה א-שרקיה (طورة الشرقية ובעברית: טורה המזרחית). משמעות המלה "טור" או "טורה" היא "הר". בסמוך ליישוב, מצדו הדרום מזרחי ישנו כפר זעיר בשם טורה. וכדי להבדיל ביניהם, הוסיפו לשם טורה את המיקום היחסי. זה נקרא "המערבית" (الغربية) והשני נקרא: טורה א-שרקיה (طورة الشرقية), כלומר טורה המזרחית. במפקד האוכלוסין של 1945, בתקופת המנדט הבריטי, נקרא המקום ח'ירבת טורה אל-ע'רביה והוא נספר יחד עם ברטעה, הסמוכה ושני הכפרים – יחד מנו כ־1,000 תושבים, מוסלמים. בעקבות מלחמת העצמאות, ולאחר הסכמי שביתת הנשק של 1949, עברה טורה אל-ע'רביה לשלטון ירדני . מפקד האוכלוסין הירדני של 1961 מצא בכפר 336 תושבים. אחרי מלחמת ששת הימים ב-1967, טורה אל-ע'רבייה עברה לשליטה ישראלית. ממערב לכפר שוכנת שמורת הטבע "יער ריחן". Government of Jordan, Department of Statistics (1964). First Census of Population and Housing. Volume I: Final Tables; General Characteristics of the Population (PDF). Government of Palestine, Department of Statistics (1945). Village Statistics, April, 1945. Hadawi, S. (1970). Village Statistics of 1945: A Classification of Land and Area ownership in Palestine. Palestine Liberation Organization Research Center. מדיה וקבצים בנושא טורה אל-ע'רביה בוויקישיתוף ברוכים הבאים ל-Kh. טורה אל-ע'רבייה סקר פלסטין המערבית, מפה 8: IAA, Wikimedia Commons Palestinian Central Bureau of Statistics, Census 2017, 2018, עמ' 64 זאב וילנאי, אריאל - אנציקלופדיה לידיעת א"י, 1976, עמ' 2617, 2619 Government of Palestine, Department of Statistics, 1945, p. 16 Government of Jordan, Department of Statistics, 1964, p. 25 Government of Palestine, Department of Statistics. Village Statistics, April, 1945. Quoted in Hadawi, 1970, p. 54 خربة طوره الغربيه - Kh. Tura al-Gharbiyya - ח'ירבת אל-טורה אל-ע'רביה, Palestine Remembered, 2007
מריאן מיקלוש

מריאן מיקלוש (בסלובקית: Marián Mikluš;‏ 24 במרץ 1953 - 15 במרץ 2015) היה גנרל-מאיור סלובקי אשר כיהן כראש המטה הכללי הסלובקי במהלך תקופה קצרה ב-1998. מיקלוש נולד בסניצה ב-24 במרץ 1953. הוא למד בבית הספר התיכון הצבאי בבנסקה ביסטריצה ואז בבית הספר הצבאי הגבוה לביטחון עורף וביטחון טכני בז'ילינה. לאחר מכן התגייס לצבא צ'כוסלובקיה בדרגת לוטננט ומונה לסגן מפקד גדוד. בין 1977–1979 למד באקדמיה הצבאית בברנו. לאחר מכן הוצב במפקד דיוויזיית הטנקים ה-13. ב-1983 הוא הועבר למטה הפיקוד הצבאי המזרחי, שם שרת עד 1992. ב-1993 התפרקה צ'כוסלובקיה, ומיקלוש הצטרף לצבא סלובקיה. הוא מונה לסגן ראש אגף הלוגיסטיקה במשרד ההגנה. ב-19 באוגוסט 1998 הוא מונה לראש המטה הכללי הסלובקי. הוא כיהן בתפקיד תקופה קצרה בלבד. ב-4 בדצמבר של אותה שנה הוא הועבר לתפקיד ראש מחלקת האינטגרציה והתקינה במטה הכללי. ב-2004 הוא עזב את הצבא. בין 2008–2011 הוא היה חבר במשלחת הצבאית הסלובקית למטה נאט"ו בבריסל. הוא נפטר ב-5 במרץ 2015. מריאן מיקלוש באתר מועדון הגנרלים של הרפובליקה הסלובקית מריאן מיקלוש באתר משרד ההגנה הסלובקי מריאן מיקלוש באתר VALKA
מירון ארונוף

מירון (מייק) ארונוף (באנגלית: Myron J. Aronoff) (נולד ב-1 במרץ 1940) הוא פרופסור אמריטוס למדע המדינה ואנתרופולוגיה באוניברסיטת רטגרס. שימש בעבר פרופסור חבר בחוג למדע המדינה באוניברסיטת תל אביב. מייק ארונוף גדל במשפחה יהודית במדינת אוהיו שבארצות הברית. בשנת 1962 סיים תואר ראשון במדע המדינה וממשל באוניברסיטת מיאמי ואת הדוקטורט במדע המדינה קיבל מאוניברסיטת קליפורניה בלוס אנג'לס בשנת 1965. קיבל דוקטורט נוסף באנתורפולוגיה באוניברסיטת מנצ'סטר בשנת 1969 תחת הדרכתו של האנתרופלוג הנודע מקס גלקמן. לאחר סיום לימודיו עלה לישראל ונמנה עם ראשוני החוג למדע המדינה באוניברסיטת תל אביב. בשנת 1977 שב לארצות הברית והתקבל כחבר סגל במחלקות למדע המדינה, אנתורפולוגיה ולימודי יהדות באוניברסיטת רטגרס, שם מילא תפקידים שונים עד פרישתו בשנת 2007. בשנית 2008 עד 2013 שימש מרצה אורח לאוניברסיטת מישיגן. פרופסר ארונוף נמנה עם מייסדיה של האגודה ללימודי ישראל (Association for Israel Studies) ‏ (AIS) וכיהן כנשיא הראשון של האגודה. בשנת 2013 קיבל מהאגודה פרס מפעל חיים על תרומתו לקידום תחום לימודי ישראל. תחומי המחקר של פרופסור ארונוף הם בנקודות המפגש בין מדע המדינה לאתרופולוגיה, הקשר בין ספרות מתח ופוליטיקה ומבנה הכח במערכת הפוליטית הישראלית. Aronff M. & J. Kubik, Anthropology and Political Science: A Convergent Approach, Berghahan Books, 2013 Aronoff, M., The Spy Novels of John Le Carre: Balancing Ethics, Palgrave, 2001. Aronoff, M., Power and Ritual in the Israel Labor Party: A Study in Political Anthropology, M.E. Sharpe, 1993. Aronoff, M., Israeli Visions and Divisions: Cultural Change and Political Conflict, Transaction Publishers, 1991. Aronoff, M., Frontier Town: The Politics of Community Building in Israel, Manchester University Press and Jerusalem Academic Press, 1979 מירון ארונוף, דף שער בספרייה הלאומית
סטיב באיירס

סטיב באיירס (באנגלית: Steve Byers נולד ב-31 בדצמבר 1979) הוא שחקן קנדי. ביירס נולד בסקרבורו, אונטריו ב-31 בדצמבר 1979. הוא סיים את לימודיו ב-1993, עם פרס מצוינות בדרמה מהתוכנית לאמנויות בתיכון יוניונוויל ונרשם לפקולטה לקולנוע באוניברסיטת מערב אונטריו . בין התפקידים המקצועיים הראשונים של באיירס היו תפקידי אורח בסדרות הטלוויזיה ניקיטה ו- A Simple Wish . הוא עבר לוונקובר ולוהק לתפקיד חוזר בסדרה הקומית 2gether ששודרה בערוץ MTV. לאחר מכן חזר לעיר הולדתו טורונטו כדי להופיע עם רייצ'ל מקאדמס בסרט הטלוויזיה Shotgun Love Dolls של MTV. באיירס שיחק מאז בסדרות טלוויזיה רבות ברשת, בהן קווין היל ו- ימי התהילה. אחד התפקידים הבולטים של באיירס הוא ג'ייסון טאנר בסדרת הטלוויזיה פלקון ביץ'. באיירס הופיע בסרט Left for Dead , ובסרט הסוד של בתי . בינואר 2009 שיחק בדרמה קצרת הימים "Wild Roses" של רשת CBC בתור וויל מקגרגור. הוא שיחק בתפקיד אורח בפרק השמיני, הארבעה עשר והאחרון של העונה העשירית והאחרונה של סמולוויל, כשגילם את דסאד, אחד מחניכיו של דארקסייד . הוא גילם את הרקלס באפוס הפנטזיה בני אלמוות של טרסם סינג. הוא גם הופיע בסדרה של Lifetime Against The Wall בתור השוטר סטיב קובלסקי ובאלפאס בתור ג'ון בנט. באיירס שיחק בתפקיד ראשי בסרט Catch a Christmas Star, בהפקת ערוץ Hallmark משנת 2013 ותפקיד משנה בסרט הפעולה, מבוי סתום. בשנת 2016, באיירס החל לשחק בתפקיד הראשי בסדרת האימה "סלאשר" (אנ'). ביירס נשוי לשחקנית ג'ניפר סטיד, ויש לו שני ילדים. סטיב באיירס, במסד הנתונים הקולנועיים IMDb (באנגלית) סטיב באיירס, באתר AllMovie (באנגלית) סטיב באיירס, במסד הנתונים הקולנועיים KinoPoisk (ברוסית) "Steve Byers - BuddyTV". Unionville H.S. Yearbook "The Howl" "Steve Byers of "Catch a Christmas Star" Talks about Marriage, Romance, & Family". immortalswriter.blogspot.ca. 17 באפריל 2014. נבדק ב-15 באוקטובר 2016. {{cite web}}: (עזרה) "Falcon Beach TV | Faze Magazine". faze.ca. 23 ביולי 2016. נבדק ב-15 באוקטובר 2016. {{cite web}}: (עזרה) "What Are They Up To? Falcon Beach's Steve Byers". buddytv.com. 31 ביולי 2007. נבדק ב-15 באוקטובר 2016. {{cite web}}: (עזרה) "Time-travelling dramady, Calgary land-battle soap to debut on CBC-TV". CBC News. נבדק ב-15 באוקטובר 2016. {{cite web}}: (עזרה) "Smallville Casts Darkseid's Minions Desaad And Godfrey". CBR.com. 17 באוגוסט 2010. נבדק ב-15 באוקטובר 2016. {{cite web}}: (עזרה) Lambrechts, Stephen (10 בנובמבר 2011). "Immortals Review". IGN. נבדק ב-15 באוקטובר 2016. {{cite web}}: (עזרה) "'Against the Wall': Top cop show's arresting twist". NY Daily News. נבדק ב-15 באוקטובר 2016. {{cite web}}: (עזרה) "Steve Byers of "Alphas"-- A Fascinating Interview". immortalswriter.blogspot.ca. 15 באוגוסט 2013. נבדק ב-15 באוקטובר 2016. {{cite web}}: (עזרה) "Toronto After Dark Film Festival 2015: The Cast and Crew Talk Gridlocked". Shockya.com. 28 באוקטובר 2015. נבדק ב-15 באוקטובר 2016. {{cite web}}: (עזרה) "Steve Byers Talks Slasher [Exclusive] - The Televixen". The Televixen. 20 במאי 2016. נבדק ב-15 באוקטובר 2016. {{cite web}}: (עזרה)
פיסטויה באסקט

א.ס. פיסטויה באסקט 2000 (באיטלקית: A.S. Pistoia Basket 2000) היא קבוצת כדורסל איטלקית מפיסטויה, טוסקנה, המשחקת בליגת העל האיטלקית בכדורסל. העיר פיסטויה יוצגה בעבר בסרייה א' על ידי אולימפיה באסקט פיסטויה במהלך שנות ה-90 של המאה ה-20. הקבוצה החדשה, פיסטויה באסקט, נוסדה ביולי 2000 והחלה לשחק בסרייה ב'2, הליגה הרביעית. בעונת 2001/02 עלתה הקבוצה לסרייה ב'. בעונת 2006/07 זכתה הקבוצה באליפות הליגה השלישית ועלתה לליגה דואה. ב-2012/13 ניצחה הקבוצה את ברשה בגמר הליגה ועלתה לראשונה לסרייה א', הליגה הראשונה. לאחר שעונת 2019/20 בוטלה בטרם עת בשל מגפת הקורונה באיטליה ביקשה פיסטויה לחזור לסרייה א'2 מרצונה. בעונת 2022/23 סיימה הקבוצה במקום השלישי בליגת המשנה וחזרה לליגת העל. איטליה גרגור פוצ'קה ארצות הברית ג'וואן ג'ונסון ארצות הברית טיירוס מגי ארצות הברית בראד וונאמייקר ארצות הברית דרון וושינגטון ארצות הברית תאמר סליי ארצות הברית טראן פטוואי הליגה האיטלקית השנייה בכדורסל זכייה (1): 2012/13 אתר האינטרנט הרשמי של פיסטויה באסקט "Pistoia Basket, ufficiale la domanda di riposizionamento in A2". 15 ביוני 2020. נבדק ב-2023-10-02. {{cite web}}: (עזרה)
נקודתי

נקודתי היה ירחון ישראלי המיועד לציבור הדתי לאומי. הוא נוסד ב-2003 ונסגר ב-2006. נקודתי, שזיהה את עצמו כ"המגזין היחיד לציבור הדתי לאומי בישראל", נוסד בשנת 2003 על ידי קבוצת סטודנטים מאוניברסיטת בר-אילן בראשות עמיעד טאוב, עורך המגזין, אז יו"ר אגודת הסטודנטים של אוניברסיטת בר-אילן. המטרה הייתה ליצור מדיה חדשה בעלת אופי דתי לאומי וימנית שתדבר ל"זרם המרכזי" בציונות הדתית. רוב הכותבים השתייכו למחנה הדתי לאומי הימני. יו"ר מועצת המנהלים היה שלמה שחר, לשעבר משנה למנכ"ל מעריב. תכניו של המגזין היו שונים מהעיתונות הדתית הרגילה וכללו פובליציסטיקה, מגוון מדורים לאשה הדתית, כתבות צבע ומדורי רכילות וסאטירה שלא ניתן למצוא בעיתונות הדתית הרגילה. המגזין הודפס על גבי נייר כרומו והופץ חינם לכ-40,000 משקי בית באמצעות הפצה רוויה (בתיבות הדואר) וכן באמצעות מרכזים דתיים (בתי כנסת, מקוואות, מחלקות לתרבות תורנית ועוד). ב-2006, החליט טאוב לרכז את הפעילות ברשת אינטרנט. הוא הקים רשת אתרים סביב אתר האינטרנט "דתילי" והירחון נסגר. בין המדורים הקבועים: הערת פתיחה - עמיעד טאוב הזווית שלי - אבי רט הילוך סרק - מתי טוכפלד מימין ימינה - איתמר בן-גביר מנהיגות בראי הפרשה - הרב אליעזר שנוולד חוקי יסוד - ד"ר אשר כהן צ'ולנט - מדור הרכילות היחיד בשעתו לציבור הדתי רפואה שלמה - אלדד שחר בנוסף הכיל העיתון מדורים בנושאי משפטים, תרבות, אופנה וצרכנות, ילדים, סאטירה ומדורים נוספים.
מילאן צרובסקי

מילאן צרובסקי (בסלובקית: Milan Cerovský;‏ נולד ב-10 באוקטובר 1949) היה ראש המטה הכללי בסלובקיה. צרובסקי נולד ב-10 באוקטובר 1949. בין השנים 1964– 1967 הוא למד בבית הספר הצבאי יאן ז'יז'קה בברטיסלבה. לאחר מכן המשיך את לימודיו באקדמיה הצבאית בווישקוב, אותה סיים בשנת 1971. לאחר מכן התגייס לצבא צ'כוסלובקיה בדרגת לוטננט. הוא פיקד על מחלקה ולאחר מכן על פלוגה עד 1974. לאחר מכן למד באקדמיה הצבאית בברנו עד 1976. לאחר מכן שימש כמפקד גדוד הטנקים ה-60 עד 1979. לאחר מכן שימש כראש מטה ואז כמפקד גדוד הרובאים הממונע ה-63. ב-1985 מונה לראש מטה דיוויזיית הטנקים ה-13, וב-1987 הפך למפקד הדיוויזיה עד 1992. לאחר פירוק צ'כוסלובקיה ב-1993, הצטרף צרובסקי לצבא סלובקיה. ב-1994 מונה צרובסקי למפקד הקורפוס ה-1. ב-1998 מונה לתפקיד ראש המינהל לאינטגרציה ותקינה של המטה הכללי של הצבא הסלובקי. ב-4 בדצמבר 1998 הוא מונה לתפקיד ראש המטה הכללי הסלובקי. ב-20 בדצמבר 2004 הוא סיים את הקדנציה שלו ופרש מהצבא. מילאן צרובסקי באתר מועדון הגנרלים של הרפובליקה הסלובקית מילאן צרובסקי באתר VALKA
אמיל הרמן

אמיל הרמן (בהונגרית: Hermann Emil;‏ בודפשט, 15 בדצמבר 1879 – בודפשט, 25 במרץ 1953) היה דוקטור לרפואה יהודי-הונגרי, אורולוג, רופא עור, מנהל בית חולים רופא ראשי. הוא נפצע קשה במלחמת העולם הראשונה, פציעה ממנה לא לגמרי התאושש עד מותו. רבות מעבודותיו עבדו במהלך השואה. אמיל הרמן נולד במשפחה יהודית, בנם של מנהל החשבונות וילמוש הרמן ושל רוזה גרינפלד (1855–1916). בספטמבר 1897 סיים את לימודיו ואת בחינות הבגרות בגימנסיה ברובע 7 בבודפשט. הוא המשיך את לימודיו בפקולטה לרפואה של אוניברסיטת בודפשט (שמה היום אוניברסיטת אטווש לוראנד), שם הוסמך כאמור לדוקטור לרפואה ב-1902. עם עבודתו המשותפת עם ינה ארדאי בשם "השוואה של ההשפעות הפיזיולוגיות של Mydraticums למטרות קליניות", הוא זכה בפרס של 140 קרונות מקרן פאסקוויץ' (Pasquich). לאחר ההתמחות וקבלת ההסמכה כאורולוג, פתח פרקטיקה פרטית. ב-18 בינואר 1907, באספה הכללית של המחלקה לדרמטולוגיה ואורולוגיה של האגודה הרפואית המלכותית של בודפשט, הוא נבחר לחבר מן המניין במחלקה. בנובמבר 1910 נבחר לרופא בבית החולים של אגודת "טלאיה" (Teleia), שם עבד חמש עשרה שנה. מתחילת העשור השני של המאה ה-20 הוא הפך לרופא הראשי של המרפאה הציבורית של האגודה האמבולטורית של בודה ולאורולוג של קרן החולים (קופת חולים) של אגודת העיתונאים בבודפשט. ב-1914 הצטרף למפלגה האזרחית הרדיקלית ולתא הבונים החופשיים. במהלך מלחמת העולם הראשונה שירת בחזית במשך שמונה חודשים, אך נפצע קשה, ומאז המשיך לעבוד רק כרופא גדודי בעורף. לאחר המלחמה מונה למנהל ולרופא הראשי של בית החולים והפוליקליניקה של האגודה האמבולטורית של בודה. אמיל הרמן היה חבר ופעיל במשך שנים ארוכות בתא הבונים החופשיים בבודפשט. הוא הובא למנוחות בבית הקברות היהודי ברחוב קוזמה. אשתו הייתה צציליה ארדאי (1881–1962), בתם של דניאל גולדנר ושל אווה מילר, לה נישא ב-16 בספטמבר 1906 בבודפשט. בתם הייתה רוזה קלרה הרמן, (1916–?). השפעה פיזיולוגית של מידריאטיקה. עם ינה ארדאי. (אופתלמולוגיה, 1902, 3–6) Adatai a Petőfi Irodalmi Múzeum katalógusában Szentmiklóssy Géza, ed. (1930). A magyar feltámadás lexikona. "Halotti bejegyzése a Budapest XII. kerületi állami halotti akv. 456/1953. folyószáma alatt". Budapesti Orvosi Újság Mellékletei, 1907. február 21. (1. szám) Pesti Hírlap, 1910. november 30. (32. évfolyam, 285. szám) Világ, 1914. június 10. (5. évfolyam, 134. szám) "Hermann Emilné halotti bejegyzése a Budapest II. kerületi állami halotti akv. 95/1962. folyószáma alatt". "Házasságkötési bejegyzése a Budapest VI. kerületi polgári házassági akv. 1049/1906. folyószáma alatt". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמיל הרמן".
אולטרה אירופה

אולטרה אירופה הוא פסטיבל מוזיקה אלקטרונית שנערך במספר אתרים סביב העיר ספליט בקרואטיה. הפסטיבל מהווה חלק מהשלוחות העולמיות של פסטיבל אולטרה מיאמי, שמתקיימות כיום בעשרים מדינות. אולטרה אירופה נערך לראשונה כפסטיבל בן יומיים במהלך 12–13 ביולי 2013, והתקיים בספליט, קרואטיה, עם מסיבת חוף נוספת באי חוואר, קרואטיה ב-14 ביולי 2013. בשנת 2015 הפך הפסטיבל לחלק מ-Destination Ultra שנמשך כעת שבעה ימים ברחבי מחוז דלמטיה וכולל מסיבת פתיחה, האירוע המרכזי- פסטיבל בן שלושה ימים שהמתקיים בספליט, מסיבות יאכטות, מסיבות חוף ומסיבת סיום. לאורך השנים הופיעו בפסטיבל אמנים מהשורה הראשונה של ז'אנר המוזיקה האלקטרונית, והוא נחשב אחד מפסטיבלי המוזיקה האלקטרונית המשמעותיים באירופה. מדיה וקבצים בנושא אולטרה אירופה בוויקישיתוף Ultra Worldwide אתר המרשתת של פסטיבל אולטרה מוזיקה אתר המרשתת של אולטרה אירופה אתר המרשתת של במת Resistance "Ultra Music Fest's Faibisch & Russakoff on Expanding Beyond EDM With Azealia, Weeknd, Sleigh Bells". נבדק ב-2016-07-11. "ULTRA MUSIC FESTIVAL Enhances Live Broadcast Experiences With ULTRA LIVE & UMF RADIO". נבדק ב-2016-07-11. "Ultra Music Festival set to invade Europe". 2012-11-28. נבדק ב-2016-07-11. "Resistance Reveals Amazing Lineup for Destination Ultra | UphoricTV". uphoric.tv. נבדק ב-2016-07-11.
ליובומיר בוליק

ליובומיר בוליק (בסלובקית: Ľubomír Bulík;‏ נולד ב-22 בספטמבר 1957) הוא גנרל סלובקי בדימוס אשר כיהן כראש המטה הכללי הסלובקי בין השנים 2004–2011. בוליק נולד בטורזובקה ב-22 בספטמבר 1957. בין 1975–1977 הוא למד בבית הספר לקצינים בווישקוב, ולאחר מכן התגייס לצבא צ'כוסלובקיה בדרגת לוטננט משנה. הוא למד במכללה צבאית והוכשר כמהנדס. הוא מילא תפקידי פיקוד ומטה שונים, ועם התפרקות צ'כוסלובקיה הוא התגייס לצבא סלובקיה והוצב במשרד ההגנה הסלובקי. כמו כן הוא למד בבתי ספר צבאיים בגרמניה ובארצות הברית. ב-21 בדצמבר 2004 הוא מונה לראש המטה הכללי הסלובקי. ב-15 בדצמבר 2011 הוא סיים את הקדנציה שלו ופרש מהצבא. ליובומיר בוליק באתר מועדון הגנרלים של הרפובליקה הסלובקית ליובומיר בוליק באתר משרד ההגנה הסלובקי ליובומיר בוליק באתר נאט"ו
פטר וויטק

פטר וויטק (בסלובקית: Peter Vojtek;‏ נולד ב-8 בינואר 1958) הוא גנרל סלובקי בדימוס, אשר כיהן כראש המטה הכללי הסלובקי בין 2011–2014. וויטק נולד בקומארנו ב-8 בינואר 1958. בין 1977–1982 הוא למד באקדמיה הצבאית ליפטובסקי מיקולש, ולאחר מכן התגייס לצבא צ'כוסלובקיה. לאחר פירוק צ'כוסלובקיה ב-1993 הוא התגייס לצבא סלובקיה, וב-1997 הוא הפך לסגן מנהל המחלקה לבקרה כללית במשרד ההגנה. ב-1998 הוא הפך למנהל המחלקה. ב-1999 הוא הועבר לשמש כמנהל המחלקה לבקרה מיוחדת. ב-2001 הוא מונה למפקד בריגדת ההגנה האווירית. ב-2010 הוא מונה למפקד כוח התמיכה וההדרכה של הצבא הסלובקי. ב-15 בדצמבר 2011 הוא מונה לראש המטה הכללי הסלובקי. הוא כיהן בתפקיד עד 6 במאי 2014 אז פרש מהצבא. מאז 2021 הוא משמש כנשיא "מועדון הגנרלים של הרפובליקה הסלובקית". מדיה וקבצים בנושא פטר וויטק בוויקישיתוף פטר וויטק באתר נאט"ו
אלכס רמירו

אלחנדרו "אלכס" רמירו גרגיו (בספרדית: Alejandro "Álex" Remiro Gargallo; נולד ב-24 במרץ 1995) הוא כדורגלן ספרדי המשחק כשוער בריאל סוסיאדד. רמירו גדל במחלקת הנוער של אתלטיק בילבאו ושיחק כבוגר בקבוצות המילואים של המועדון. בהמשך הושאל ללבאנטה, ווסקה וריאל סוסיאדד. הוא זכה בגביע המלך הספרדי עם ריאל סוסיאדד ב–2020. רמירו נולד בקסקנטה והצטרף למחלקת הנוער של אתלטיק בילבאו ב-2009 בגיל 14. ב-2014 קודם לקבוצת המילואים ששיחקה בליגה הספרדית השלישית, ועזר לה להעפיל בחזרה לליגה השנייה לאחר 19 שנה. באוגוסט 2015 ערך את הופעת הבכורה שלו לקבוצה הראשונה בהפסד 0–1 לז'ירונה. בקיץ 2016 הושאל רמירו ללבאנטה מהליגה השנייה לעונה אחת, אך נקרא בחזרה בינואר 2017 עקב פציעה. ביולי 2017 הושאל לוסקה לעונה אחת וסייע לה להעפיל לליגה הראשונה בפעם הראשונה בתולדותיה. ביוני 2019 חתם רמירו על חוזה ל-4 שנים בריאל סוסיאדד. הוא זכה עם המועדון בגביע המלך הספרדי ב–2020 לאחר ניצחון 1–0 על אתלטיק בילבאו בגמר. בעונת 2022/2023 שיחק בכל 38 משחקי הליגה וסייע לקבוצה להעפיל לליגת האלופות. רמירו ייצג את נבחרת ספרד עד גיל 19. הוא זומן לראשונה לסגל נבחרת ספרד הבוגרת בנובמבר 2023, לצמד משחקי מוקדמות יורו 2024 נגד קפריסין וגאורגיה, אך לא שותף. ב-15 במרץ 2024, הוא זומן לצמד משחקי ידידות נגד קולומביה וברזיל. ב-22 במרץ 2024 הוא ערך הופעת בכורה בנבחרת הבוגרת כשנכנס כמחליף בדקה ה-46 בהפסד 0–1 לקולומביה. זכה עם נבחרת ספרד בטורניר יורו 2024. מדיה וקבצים בנושא אלכס רמירו בוויקישיתוף אלכס רמירו, באתר Transfermarkt אלכס רמירו, באתר Soccerway אלכס רמירו, באתר BDFutbol אלכס רמירו, באתר WorldFootball.net אלכס רמירו, באתר National Football Teams אלכס רמירו, באתר FootballDatabase.eu אלכס רמירו, באתר ESPN Remiro se lleva el premio Txuleta, noticiasdegipuzkoa VAVEL.com, Unai López y Álex Remiro se quedan sin Eurocopa sub-19, VAVEL, ‏2014-06-05 (בספרדית) Joaquín Maroto, Riquelme, Grimaldo, Aleix García y Remiro, novedades con España, Diario AS, ‏2023-11-10 (בספרדית) Por Daniel Ospina, España reveló la lista de convocados para enfrentar a Colombia: hay varias sorpresas, infobae, ‏2024-03-15 (ב־European Spanish) Por Newsroom Infobae, Vivian, Remiro y Cubarsí, amplían la nómina de debutantes con De la Fuente, infobae, ‏2024-03-22 (ב־European Spanish) Spain cut Cubarsí, Llorente from Euro 2024 squad, ESPN.com, ‏2024-06-07 (באנגלית)